laion/Wikipedia-Exotic huggingface dataset:
מרתה ויינרייט

מרתה ויינרייט (באנגלית: Martha Wainwright, נולדה ב-8 במאי 1976) זמרת-יוצרת אמריקאית-קנדית. ויינרייט נולדה בניו יורק סיטי, ארצות הברית וגדלה במונטריאול, קנדה. היא בתם של הזמר והשחקן האמריקאי לודון ויינרייט השלישי והזמרת-יוצרת הקנדית, קייט מקגריגל. וינרייט גדלה במשפחה מוזיקלית ביחד עם אחיה הגדול, הזמר-יוצר רופוס ויינרייט. היא נישאה למפיק שלה בספטמבר 2007. לזוג יש שני בנים. וינרייט הופיעה עם הוריה מגיל צעיר ובשנת 1998 החלה להקליט חומרים מקוריים משלה. בנוסף, היא תרמה את השיר Year of The Dragon לאלבום של אימה וליוותה את אחיה רופוס בקולות רקע באלבומים ובהופעות ברחבי העולם. מלבד שיתוף הפעולה הקבוע עם אחיה, לאורך הקריירה שלה הופיעה והקליטה ויינרייט עם סינדי לאופר, סנואו פטרול, ואן מוריסון, פיט תאוסנד ושון לנון. מדיה וקבצים בנושא מרתה ויינרייט בוויקישיתוף אתר האינטרנט הרשמי של מרתה ויינרייט מרתה ויינרייט, ברשת החברתית פייסבוק מרתה ויינרייט, ברשת החברתית אקס (טוויטר) מרתה ויינרייט, ברשת החברתית אינסטגרם מרתה ויינרייט, סרטונים בערוץ היוטיוב מרתה ויינרייט, במסד הנתונים הקולנועיים IMDb (באנגלית) מרתה ויינרייט, באתר Metacritic (באנגלית) מרתה ויינרייט, באתר אפל מיוזיק (באנגלית) מרתה ויינרייט, באתר ספוטיפיי מרתה ויינרייט, באתר Last.fm (באנגלית) מרתה ויינרייט, באתר AllMusic (באנגלית) מרתה ויינרייט, באתר MusicBrainz (באנגלית) מרתה ויינרייט, באתר דיזר מרתה ויינרייט, באתר Yandex.Music (ברוסית) מרתה ויינרייט, באתר Discogs (באנגלית) מרתה ויינרייט, באתר Songkick (באנגלית) מרתה ויינרייט, באתר בילבורד (באנגלית) מרתה ויינרייט, באתר טיידל (באנגלית) Martha Wainwright - bio ניר גורלי, מרתה ויינרייט תגיע לשתי הופעות בישראל, באתר הארץ, 21 בספטמבר 2014 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ועד מתיישבי השומרון

ועד מתיישבי השומרון הוא עמותה שהוקמה ב-2008. מטרותיה, כפי שנרשמו במסמך ההתאגדות שלה: "לפעול לשמירה, פיתוח ושגשוג ההתיישבות היהודית ביהודה ושומרון. לחנך ולהסביר ביחס לחשיבות ההתיישבות היהודית ביהודה ושומרון ללא אזור מוגדר. לפעול להחלת הריבונות הישראלית ביהודה ושומרון. לחנך, להסביר ולפעול לחיבור וקירוב בין חלקים שונים בציבור היהודי הישראלי." יו"ר העמותה הראשון היה בני קצובר, ועם מקימיה נמנו גם גרשון מסיקה ויוסי דגן. לאחר קצובר שימש צחי דיקשטיין כיו"ר העמותה. בבחירות לכנסת ה-19 בשנת 2013 ובבחירות לכנסת העשרים בשנת 2015 הפעיל הוועד רשת חברי ועדת קלפי, המשמשים כנציגים של מפלגות הימין, בקלפיות במגזר הערבי, במטרה למנוע זיופים. לאחר מבצע "צוק איתן", פנה אורן חזן לנציג "שוברים שתיקה" בשם בדוי, התחזה ללוחם מחיל התותחנים שהשתתף במבצע, ומסר עדויות שקריות על פעולות צבאיות בלתי מוסריות. לדברי חזן, הונאה זו הייתה חלק ממבצע מתוכנן יחד עם ועד מתיישבי השומרון כנגד "שוברים שתיקה". "שוברים שתיקה" שבדק את עדותו של חזן מצא שאינה אמינה, והיא לא פורסמה מעולם. בפברואר 2015 פרסם ועד מתיישבי השומרון סרטון שיצר אסוציאציה בין ארגוני שמאל בישראל, בהם שלום עכשיו, בצלם ושוברים שתיקה, ובין קאפואים, המנסים לשתף פעולה עם מוסדות אירופאים, המוצגים כנאצים. הסרטון עורר התנגדויות משני צדדי הקשת הפוליטית. מחזור העמותה בשנת 2017 היה 822,004 ש"ח. בשנת הקמתה קיבלה העמותה 580,000 ש"ח מהמועצה האזורית שומרון והעברות כאלה נמשכו גם בשנים הבאות. בשנת 2013 הייתה ההעברה בסך 1.2 מיליון ש"ח. ועד מתיישבי השומרון, ברשת החברתית פייסבוק ועד מתיישבי השומרון, ברשת החברתית פייסבוק ועד מתיישבי השומרון, באתר "גיידסטאר ישראל" ועד מתיישבי השומרון, באתר "גיידסטאר ישראל" בכל מחיר: כך מימנו כספי ציבור פעולות "תג מחיר", באתר "מולד - המרכז להתחדשות הדמוקרטיה" עדו בן פורת, ועד מתיישבי שומרון: א-סנע בחוץ - בזכותנו, באתר ערוץ 7, 24 בינואר 2013 שי גל, ‏תיעוד: המבצע לחשיפת זיופי קולות, באתר ‏מאקו‏ נועם אמיר, ‏אורן חזן שיקר ל"שוברים שתיקה": "כדי להפיל אותם בפח", באתר מעריב אונליין, 31 במרץ 2015 עדו בן פורת, ח"כ אורן חזן נלחם ב"שוברים שתיקה", באתר ערוץ 7, 1 באפריל 2015 מועצה אזורית שומרון - היהודי הנצחי? The Eternal Jew, סרטון באתר יוטיוב ערוץ הכנסת - הסרטון האנטישמי של ועד מתיישבי השומרון, 15.2.15, סרטון באתר יוטיוב שבתי בנדט‏, סרטון ה"הר שטירמר": בשמאל מגנים, בימין מתנערים, באתר וואלה, 15 בפברואר 2015 פרקליטות המדינה: ועד מתיישבי השומרון לא הסית, באתר ערוץ 7, 28 ביוני 2016 ועד מתיישבי השומרון - דוח כספי ל-31 בדצמבר 2017, באתר גיידסטאר מיקי לוי, ‏פוליטי על חשבון הבית - מי שילם על סרטון "היהודי הנצחי"?, באתר גלובס, 19 בפברואר 2015
הנס שארף

הנס-יואכים גוטלוב שארף (בגרמנית: Hanns-Joachim Gottlob Scharff;‏ 16 בדצמבר 1907 – 10 בספטמבר 1992) היה מתשאל גרמני, ששירת בלופטוואפה במהלך מלחמת העולם השנייה, ונחשב למתשאל הטוב ביותר בגרמניה הנאצית. בשנים שלאחר המלחמה פעל שארף כאמן ויצר פסיפסים, ולימד מרצון את שיטות החקירה שלו בצבא ארצות הברית. שארף נולד ב-16 בדצמבר 1907 בראסטנבורג, פרוסיה המזרחית (לימים קנטרן (אנ'), פולין) להנס הרמן שארף ואלזה שארף, והיה השני מתוך שלושה בנים. אביו של שארף, קצין מעוטר בצבא פרוסיה בעת מלחמת העולם הראשונה, נפטר ב-1917 בוויסבאדן עקב פציעותיו ביולי 1916 במהלך המלחמה בצרפת. למשפחתו של שארף היה מפעל טקסטיל שנוהל בידי סבו של שארף, כריסטיאן יאהן. שארף החל ללמוד את מלאכת האריגה כמתבגר על מנת לעבוד במפעל כשיהיה בוגר. הוא למד מרצ'נדייזינג, סחר בינלאומי ושיווק. שארף נסע לעבוד ביוהנסבורג, דרום אפריקה במשרדי חברת המכוניות אדלר לשנה, הצליח מאוד בתפקידו וקודם וניהל את חטיבת החוץ של החברה במשך 10 שנים. במהלך שהותו בדרום אפריקה פגש שארף את מרגרט סטוקס, צעירה בריטית, והם נישאו. בקיץ 1939 ביקר שארף בעיירה גרייץ, ונתקע בגרמניה עקב פרוץ מלחמת העולם השנייה. הוא מצא עבודה בברלין והתגורר שם עם אשתו ושלושת ילדיו, אך גויס לוורמאכט בתור פאנצרגרנדיר והוכשר במשך חודשיים בפוטסדאם. הוא היה אמור להישלח לחזית המזרחית, אך אשתו, שלא רצתה לאבד אותו, שכנעה את הקצינים לגייס אותו כחוקר עקב שליטתו בשפה האנגלית. הוא נלקח מיחידתו אל פלוגה VII בוויסבאדן, שם שימש כמתורגמן מאנגלית לגרמנית. באביב 1943, לאחר פגישה מוצלחת עם מפקדו, הוחלט להעביר את שארף לאובראורסל, שבה שכנה מחלקת החקירות של הלופטוואפה. הוא גם הועלה בדרגה לדרגת האופט גפריטר. שארף מונה לעוזר של שני חוקרים, וילנד ושרודר, האחראים על חקירת טייסים אמריקאים מחילות האוויר של צבא ארצות הברית. בעקבות תאונת מטוס שבה נהרג שרודר והטייס ווילנד נפצע קשות, קודם שארף לתפקיד קצין החקירות האחראי על טייסים אמריקאים מצבא ארצות הברית. בין הטייסים שחקר שארף נמצא פרנסיס "גאבי" גברסקי, אלוף הפלות אמריקאי במהלך מלחמת העולם השנייה ומלחמת קוריאה. בשנת 1948 הגיע שארף לארצות הברית לראשונה, כדי להעיד במשפט נגד חייל אמריקאי שערק אל הנאצים ב-1944, ונחקר על ידו. בעודו שוהה בארצות הברית, הרצה שארף בפני בכירי חיל האוויר של ארצות הברית ולימד אותם את שיטות החקירה שלו. שארף החליט להשתקע בארצות הברית, והחל לעבוד ביצירת פסיפסים ומכירת רהיטים מעוטרים בפסיפס. עסקיו של שארף הצליחו, והוא הרחיב את תחומי המכירה ועבר ללוס אנג'לס. העסק החדש שלו בלוס אנג'לס, שנקרא "הנס שארף עיצובים", הצליח מאוד ורומם את שמו של שארף. ב-1971 הזמין שארף את אשתו של בנו, מוניקה, ללמוד לעבוד בפסיפס במסגרת תוכנית הרחבת החברה שלו. שניהם יחד יצרו את חמשת פסיפסי הענק בטירת סינדרלה בדיסני וורלד, הפסיפס המספר את סיפורה של סינדרלה. בין עבודותיו נמצאות רצפת הפסיפס של בית ממשלת קליפורניה, רצפת הפסיפס בכניסה לאפקוט, פסיפס קיר חיצוני במכללת דיקסי ביוטה, נשר הפסיפס באוניברסיטת דרום קליפורניה וכמות גדולה של בתים פרטיים, מלונות, בתי ספר, אוניברסיטאות, מרכזי קניות וכנסיות ברחבי העולם. בשנות ה-80 הפך שארף את מוניקה לשותפה עסקית שלו, ושינה את שם החברה ל"שארף ושארף". השותפות נשארה פעילה עד מותו של הנס שארף ב-1992, ולאחר מותו המשיכה מוניקה לנהל את החברה. כיום החברה עדיין פעילה בניהולה של מוניקה. שארף נפטר ב-10 בספטמבר 1992 בביתו שבקרן, קליפורניה. האתר הרשמי של חברת שארף ושארף (באנגלית)
הד אוף דייוויד

הד אוף דייוויד (באנגלית: Head of David) היא להקת הבי מטאל בריטית שנוסדה בשנת 1986 על ידי הסולן סטפן ר. בורוס וחבר להקת נפלם דת' לשעבר ג'סטין ברודריק (שניגן מאוחר יותר בגאדפלש וג'יסו). הלהקה ניגנה סגנונות רבים כגון אינדסטריאל מטאל, גריינדקור ונויז רוק. ההרכב המקורי של הלהקה (בורוס, יורנובסקי, קוקהרן ושארפ) התאחד מחדש בשנת 2009. (1986) Dogbreath (1991) Soul Spark הד אוף דייוויד, באתר AllMusic (באנגלית) הד אוף דייוויד, באתר MusicBrainz (באנגלית) הד אוף דייוויד, להקה באתר Encyclopedia Metallum (באנגלית) הד אוף דייוויד, באתר Discogs (באנגלית) הד אוף דייוויד, באתר Songkick (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יונת ניקובר

יונת ניקובר או יוֹנָה נִיקוֹבָּרִית (שם מדעי: Caloenas nicobarica) היא השריד האחרון מהסוג Caloenas שחי כיום, וקרובת משפחה של הדודו, שנכחד במחצית השנייה של המאה ה־17 ושל קרוב משפחתו סוליטר רודריג. יונת ניקובר היא יונה גדולה וצבעונית שחיה באיי ניקובר. היא מסוגלת לעבור מרחקים גדולים בתעופה מעל הים ומאי לאי. בעבר היו מינים נוספים בסוג זה כמו יונה ירוקה מנוקדת. לאחר הצלחה בריצוף ה-DNA של ציפור הדודו, הציע צוות המחקר מאוניברסיטת קליפורניה שאחראי לריצוף, להשתמש בשיבוט לצורך החזרה של ציפור הדודו, זאת תוך שימוש ביונת הניקובר, לה יש את ה-DNA הדומה ביותר לדודו. הקליידוגרמה שיצרה בת' שפירו, פרופסור לאבולוציה ואקולוגיה באוניברסיטת קליפורניה בסנטה קרוז, בשיתוף פעולה עם עמיתים למחקר בשנת 2002, מצביעה על קשרי המשפחה הקרובים של יונת הכתר בתוך משפחת היוניים. קליידוגרמה דומה התפרסמה בשנת 2007. בקליידוגרמה זו התחלפו המיקומים בין יונת הכתר ויונת סמואה ונוספו בבסיסה יונת הפסיון (Otidiphaps nobilis) ויונת־קרקע דקת־מקור (Trugon terrestris). מדיה וקבצים בנושא יונת ניקובר בוויקישיתוף יונת ניקובר, באתר ITIS (באנגלית) יונת ניקובר, באתר NCBI (באנגלית) יונת ניקובר, באתר Animal Diversity Web (באנגלית) יונת ניקובר, בבסיס הנתונים ARKive (באנגלית) יונת ניקובר, באתר GBIF (באנגלית) יונת ניקובר באתר הרשימה האדומה של IUCN אסור לפספס‏, גילוי גנטי מסעיר יחזיר את ציפור הדודו שנכחדה לפני מעל 300 שנה?, באתר וואלה, 2 באפריל 2022 קליידוגרמה של יונת כתר, על פי שפירו 2002 The Dodo and the Solitaire: A Natural History, Jolyon C. Parish, Indianan university press, 2013, עמ' 340 Mitochondrial and Nuclear DNA Sequences Support a Cretaceous Origin of Columbiformes and a Dispersal-Driven Radiation in the Paleogene ‏ באתר עיתון אוקספורד ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
בריכה עירונית נויקלן

בריכה עירונית נויקלן (בגרמנית: Stadtbad Neukölln; בעבר: "בריכה עירונית ריקסדורף") היא בריכה הנמצאת בשכונת נויקלן בברלין, גרמניה. הבריכה עוצבה על ידי האדריכלים ריינהולד קיל (האדריכל העירוני) והיינריך בסט. נבנתה בין השנים 1914-1912 ונפתחה ב-10 במאי 1914. בעבר שימש הבניין כבית מרחץ ציבורי. המבנה נבנה בסגנון הנאו-קלאסי, על פי חזונו של קיל לשלב כושר גופני, הגיינת הגוף והקניית ערכים רוחניים. במבנה, מלבד הבריכה, שכנה גם ספרייה ציבורית. במרכז המבנה עמדה פעם מזרקה קטנה שעוצבה על ידי הפסל ריכרד גור ונגנבה בשנות השמונים במהלך עבודות שיקום. קיל ובסט התבססו על עיצובן של בריכות תרמיות עתיקות, עיצוב הבריכה נשען על מקדשים יוונים ובזיליקה עם עמודים, מסדרונות, פסלים ופסיפס. בזמן פתיחתה הייתה זו הבריכה הגדולה והמודרנית ביותר באירופה עם כ-10,000 מבקרים ביום. בתחילה היו מתרחצים הגברים והנשים בנפרד בבריכה הגדולה והקטנה לסירוגין. בין השנים 2010-1961 פעל "מוזיאון נויקלן" במקום הספרייה, כיום הספרייה נמצאת באזורים אחרים של העיר. לאחר עבודות השיקום בשנת 1984 הפכה הבריכה לאתר מורשת ובשנת 1998 שופץ שוב אזור הסאונה כך שיראה דומה יותר לעיצובו המקורי. כיום מנוהלת הבריכה על ידי "ברלינר בדרבטריבה" (Berliner Bäderbetriebe). מדיה וקבצים בנושא בריכה עירונית נויקלן בוויקישיתוף עמוד הבריכה באתר ה Berliner Bäderbetribe 100 שנים לבריכה
מפלגת הירוקים של אנגליה וויילס

מפלגת הירוקים של אנגליה וויילס (באנגלית: Green Party of England and Wales, בוולשית: Plaid Werdd Cymru a Lloegr), ובקיצור GPEW, היא מפלגה ירוקה הפועלת באנגליה ובוויילס. זוהי המפלגה הירוקה הגדולה ביותר בבריטניה, והיא כוללת מספר סיעות אוטונומיות אזוריות, כמפלגת הירוקים הוולשית. מנהיגי המפלגה, במשותף, הם קרוליין לוקס וג'ונתן ברטלי. המפלגה הוקמה בשנת 1990 בגין התפצלות המפלגה הירוקה הקודמת למפלגות נפרדות: המפלגה הירוקה הסקוטית, המפלגה הירוקה בצפון אירלנד ואנגליה וויילס. המפלגה מקושרת ל"ירוקים הגלובליים" (Global Greens), רשת בינלאומית המאגדת מפלגות ירוקות, וכן למפלגה הירוקה האירופאית. לעיתים נשתקפה המפלגה ככזו הפועלת למען מטרה עיקרית ויחידה, סביבתנות, אולם חרף שמירתה של המפלגה על עקרונות סביבתיים ותמיכה באקולוגיה פוליטית, היא תומכת גם במדיניות כלכלית קהילתית, הכוללת שירותים ציבוריים מקומיים וממומנים היטב, במסגרת כלכלה יציבה הנקראת "steady state economy" (אנ'), ובנוסף היא תומכת בבחירות בשיטה היחסית. המפלגה גם תומכת בנושאים ליברלים וחברתיים רבים כזכויות בעלי חיים, נישואים חד-מיניים וזכויות להט"ב. כמו כן, המפלגה מתנגדת למוסד המלוכה: יושבת ראש המפלגה לשעבר נטלי בנט הכריזה כי תשכן את הוד מעלתה בדיור ציבורי. למפלגה נציג אחד בבית הנבחרים הבריטי, נציג אחד בבית הלורדים, שלושה נציגים בפרלמנט האירופי, ושני נציגים באספת לונדון. מדיה וקבצים בנושא מפלגת הירוקים של אנגליה וויילס בוויקישיתוף אתר האינטרנט הרשמי של מפלגת הירוקים של אנגליה וויילס מפלגת הירוקים של אנגליה וויילס, ברשת החברתית אקס (טוויטר) The Green Party's Core Values The Green Party says it wants to put the Queen in a council house. האינדפנדנט. ערך זה הוא קצרמר בנושא מפלגות ובנושא הממלכה המאוחדת. אתם מוזמנים לתרום לוויקיפדיה ולהרחיב אותו.
ירושלמים

האם התכוונתם ל... ירושלמים - תושבי ירושלים ירושלמים (מפלגה) – מפלגה מקומית בירושלים ירושלמי (פירושונים)
גביע דייוויס 2006

גביע דייוויס 2006 הייתה התחרות ה-95 במניין מאז ייסוד התחרות. לתחרות נרשמו 125 נבחרות. התחרות נערכה בחסות חברת BNP פריבה. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון. נבחרת קרואטיה שהייתה מחזיקת הגביע הודחה בסיבוב השני. המשחק על התואר התקיים בין נבחרת רוסיה לבין נבחרת ארגנטינה במוסקבה. הוא הסתיים עם התוצאה 2:3 לטובת רוסיה. בכך הם זכו בגביע בפעם ה-2. בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים: אוסטריה, גרמניה, רומניה, ספרד, שוודיה ושווייץ נותרו בבית העליון בלגיה וצ'כיה עלו לבית העליון הולנד וסלובקיה ירדו לבתים האזוריים בתחרות שנת 2006, נבחרת ישראל שיחקה בבית אירופה-1. במשחקה הראשון היא שובצה נגד נבחרת סרביה ומונטנגרו. בעקבות ההפסד נבחרת ישראל שיחקה נגד נבחרת בריטניה. בעקבות הניצחון נבחרת ישראל נותרה בבית אירופה-1 גם למשחקי 2007. מדיה וקבצים בנושא גביע דייוויס 2006 בוויקישיתוף אתר התחרות
לייקה (חברה)

לייקה (באנגלית: .Laika Entertainment, LLC) היא חברת סטופ מושן אמריקאית העוסקת ביצירת סרטים באורך מלא, תוכן פרסומי, וידאו קליפים וסרטים קצרים. החברה נוסדה ב-2005 וממוקמת באורגון שבארצות הברית. ידועה בשל סרטי סטופ מושן באורך מלא שהפיקה קורליין, פארנורמן והקופסונים. בעבר היו לחברה שתי מחלקות: הראשונה, לייקה אנטרטיינמנט, הייתה אחראית על יצירת סרטים באורך מלא והשנייה הייתה אחראית על תוכן פרסומי. ביולי 2014 החברה הפסיקה את פעילות המחלקה לתוכן פרסומי כדי לרכז את משאביה ביצירת סרטים. המחלקה לתוכן פרסומי פעילה כיום באופן עצמאי תחת השם HouseSpecial. פרק זה טעון שכתוב. אנא תרמו לוויקיפדיה ועזרו לשכתב אותו. פעילותה הראשונה של החברה הייתה בתפקיד הפקה בסרט "חתונת הרפאים" של טים ברטון. צילום סרטה הראשון של החברה, קורליין, ארך שמונה-עשר חודשים אשר לוו בשנתיים של קדם-הפקה. כדי לייצר בובה אחת של הדמות הראשית, נדרשו עשרה אנשים לעבוד עליה במשך כשלושה-ארבעה חודשים. החל מהסרט "פארנורמן" (2012) החברה החלה לעשות שימוש במדפסות תלת־ממד מיוחדות אשר חסכו זמן ביצירת הדמויות והבעותיהן הרבות, מאחר שיש צורך ליצור ראש שלם עבור כל אחת. נכון ל-2009, מספר העובדים בחברה עומד על כמאה שמונים איש, וזאת לאחר פיטורים של שישים ושלושה עובדים במחלקת אנימציה ממוחשבת, לאחר שהוחלט להתמקד באופן כמעט בלעדי באנימציית סטופ מושן. מתוך העובדים בחברה כיום ישנם כשלושים במחלקת האנימציה ועוד אחד עשר במחלקה האמנותית. בבניין החברה ישנם חדרי ענק המוקדשים לסטים של הסרטים המצולמים. התפאורה מוגבהת ומובנות בה דלתות סתרים שמאפשרות לצוות להיכנס לתוך הסט ולהזיז את הדמויות כמעט מכל מקום. לעיתים מכניסים גם אלמנטים נוספים כדי להוסיף לתחושה המציאותית של הסט, כמו לתת לפטריות לגדול עליו או לפזר עלי כרוב ולתת להם להירקב על מנת להגיע למרקם וגוון יותר אדמתי. בנוסף לעשיית סרטים, לייקה תומכת גם בפעילות התנדבותית וסביבתית, ומפעילה זרוע בשם "סול קורפס" (Soul Corps), המעניקה סיוע התנדבותי ופיננסי לעסקים ללא-רווח אשר תומכים בחינוך לאמנות ובהעשרת הקהילה. תוכנית נוספת שהם מפעילים, "גאנג גרין" (Gang Green), פועלת למען איכות הסביבה בתוך החברה ובסביבתה, ומעודדת למיחזור ושימוש חוזר. החברה עצמה ממחזרת חומרים רבים, מתוכם עץ, נייר, אלומיניום ומוצרי פלסטיק - כולל שקיות פלסטיק ומוצרי קלקר. החברה מספקת לעובדים שלה גם תמריצים לשימוש בתחבורה ציבורית ונסיעות משותפות, מספקים להן שני וואנים להתניידות מהבית לעבודה. נוסף על כך, מתקיימות בחברה תחרויות מדי חודש לעובדים שהולכים או רוכבים על אופניים לעבודה, או שנוסעים ביחד במכונית אחת. החברה מנוהלת בידי טראביס נייט, בנו של בעל החברה, פיל נייט. במרץ 2015 החברה הודיעה על כוונתה להרחיב את האולפנים, על-מנת שיוכלו להגיע להספק של הפקת סרט בשנה. 2009 - קורליין ודלת הקסמים 2012 - פארנורמן 2014 - הקופסונים 2016 - קובו: אגדה של סמוראי 2019 - מיסטר לינק יער הפרא - TBA גובלינים - TBA מדיה וקבצים בנושא לייקה בוויקישיתוף אתר האינטרנט הרשמי של לייקה לייקה אנטרטיינמנט במסד הנתונים הקולנועיים IMDb (באנגלית) לייקה, סרטונים בערוץ היוטיוב לייקה, במסד הנתונים הקולנועיים IMDb (באנגלית)
פאלם ביץ' (פירושונים)

פאלם ביץ' (באנגלית: Palm Beach) האם התכוונתם ל... גאוגרפיה ארצות הברית: מחוז פאלם ביץ' – מחוז (county) במדינת פלורידה (לחצו לצפייה במפה) וסט פאלם ביץ' – עיר המחוז (county seat) והעיר הגדולה ביותר במחוז פאלם ביץ' פאלם ביץ' – עיר קיט במחוז פאלם ביץ', השוכנת מרחק של כשלושה ק"מ מווסט פאלם ביץ' פאלם ביץ' שורס – עיירה במחוז פאלם ביץ' (לחצו לצפייה בתמונה ), המופרדת מפאלם ביץ' על ידי פאלם ביץ' אינלט; כוללת את הנקודה המזרחית ביותר של מדינת פלורידה פאלם ביץ' גארדנס – עיר בת כ-48,000 תושבים במחוז פאלם ביץ' נורת' פאלם ביץ' – עיירה בת כ-12,000 תושבים, השוכנת כ-10 ק"מ מצפון למרכז וסט פאלם ביץ' ארובה: פאלם ביץ' (ארובה) – אזור תיירותי בארובה, הממוקם כ-6 ק"מ מצפון-מערב לעיר בירתה אורנייסטאד (לחצו לצפייה בתמונה ) אוסטרליה: פאלם ביץ' (ניו סאות' ויילס) – פרוור בסידני, לאורך החוף מצפונה (לחצו לצפייה בתמונה ) פאלם ביץ' (קווינסלנד) – פרוור בגולד קוסט במדינת קווינסלנד (לחצו לצפייה בתמונה ) בתי מלון: מלון פאלם ביץ' – מלון שנבנה בפאלם ביץ' ב-1925; נכלל מאז 2010 במרשם הלאומי של מקומות היסטוריים (National Register of Historic Places) בארצות הברית (לחצו לצפייה בתמונה ), בקומתו העליונה ממוקם כיום בית כנסת (New Synagogue of Palm Beach) (לחצו לצפייה באתר בית הכנסת ) שמו האנגלי של מלון רימונים חוף התמרים עכו – Rimonim Palm Beach מלון פאלם ביץ' (בנידורם) – מלון בעיר תיירותית בנידורם (Benidorm) שבקוסטה בלנקה (Costa Blanca), ספרד אחר פאלם ביץ' (סרט) – סרט דרמה אוסטרלי משנת 1980 נמל התעופה הבינלאומי פאלם ביץ' – נמל התעופה של מחוז פאלם ביץ' ואחד משלושה נמלי תעופה בינלאומיים המשרתים את דרום פלורידה (שני האחרים הם: נמל התעופה הבינלאומי של מיאמי ונמל התעופה הבינלאומי של פורט לודרדייל-הוליווד); ממוקם ממערב לווסט פאלם ביץ', מרחק של כ-80 ק"מ ממיאמי
הגביע הבלארוסי בכדורגל

גביע בלארוס בכדורגל (בבלארוסית: Кубак Беларусі па футболу) הוא טורניר כדורגל הנערך מדי שנה בידי התאחדות הכדורגל הבלארוסית ובו לוקחים חלק מועדוני כדורגל מבלארוס. באטה בוריסוב היא שיאנית הזכיות (5 במספר). נותנת החסות של הטורניר היא חברת ההימורים בספורט, חברת Parimatch. כל המועדונים המשחקים בליגת העל הבלארוסית, הליגה הבלארוסית הראשונה והליגה הבלארוסית השנייה, שהם מועדונים מקצוענים, ו-4-3 מועדוני כדורגל לחובבים, מתחרים בגביע הבלארוסי. הטורניר נערך בשיטת ה"נוק-אאוט". קבוצות הליגה השנייה וליגת החובבים מתחילות לשחק משלב 1/64. קבוצות הליגה הראשונה נכנסות לטורניר משלב 1/32, וקבוצות ליגת העל מתחילות משלב 1/16. עד לשנת 2014 נערכו כל השלבים כמשחק אחד. החל משנת 2014 - שלבי רבע הגמר וחצי גמר משוחקים בשני משקים (בית וחוץ), השלבים המוקדמים ומשחק הגמר - משוחקים במשחק אחד. המשחקים משלב הסיבוב הראשון עד לשלב שמינית הגמר נערכים בחודשים מאי - אוקטובר. לאחר מכן התחרות יוצאת לפגרת חורף. משחקי רבע גמר מתחילים במרץ ומשחק הגמר נערך במאי. עד לשנת 2013 נערכו משחקי הגמר רק במינסק, החל משנת 2013 נערך משחק הגמר כל שנה בעיר אחרת בבלארוס. הקבוצה שזוכה בגביע מתמודדת בעונה שלאחר מכן בסופר קאפ הבלארוסי מול זוכת אליפות בלארוס. קבוצות אשר זכו בדאבל (בנוסף לגביע גם בליגת העל הבלארוסית) באותה העונה מסומנות בכתב מודגש. גביע זה לא מוכר על ידי ההתאחדות הבלארוסית כיום. אתר האינטרנט הרשמי של הגביע הבלארוסי בכדורגל (ברוסית)
גרשון גפנר

גרשון גפנר (12 במרץ 1892 — 1 באוקטובר 1975) היה מאנשי העלייה השנייה וממנהיגי הקואופרציה במרחביה, פעיל בהתיישבות מטעם הסוכנות היהודית, וחבר המושבה מגדיאל. גרשון גפנר נולד ב-1892 בעיירה צ'רנליצה (צ'רנולידה) שבמזרח גליציה שבפולין, להוריו צבי ועטרה קריינדל (גולדברג). בילדותו התחנך ב"חדר", בבית-ספר עממי של הברון הירש והמשיך למודיו בבית ספר חקלאי תיכוני של יק"א בעיר סלובודקה, שם גם ספג את הרעיונות הציוניים מצעירים חברי פועלי ציון שהגיעו לבית הספר כדי לארגן את התלמידים להגנה עצמית בפני פורעים. עם סיום לימודי התיכון עבר להדריך בבית ספר חקלאי יהודי תיכוני בשם "שטינהורס" בקרבת העיר האנובר שבגרמניה. בתקופה זו פעל לארגן את עלייתם ארצה של חלק מהתלמידים בבית הספר בו למד בסלובודקה וגם הוא עצמו ביקש להיכלל בתוכנית "המושבה הקואופרטיבית" בארץ של פרופ' פרנץ אופנהיימר ואף זכה להיפגש איתו. ב-1910 עלה גפנר לארץ ישראל במסגרת העלייה השנייה והחל לעבוד כפועל בפתח תקווה ואחר כך בחוות כנרת. ב-1911, עם הקמת הקואופרציה במרחביה, הצטרף אליה והפך לאחד ממובילי הקבוצה. הרקע החקלאי שלו ויכולותיו הטכניות איפשרו לגפנר לפתח כלי עבודה חקלאיים ופתרונות טכניים אחרים להקלת חיי התושבים. בתקופת מלחמת העולם הראשונה חלה גפנר ונשלח להבראה במצרים. ב-1918 התפרק הקואופרטיב. במלחמת העולם הראשונה היה פעיל בארגון הפינוי והסידור של תושבי יהודה שגורשו לגליל. כמו כן פעל מול השלטונות העות'מאנים להקלת תנאי החיים של אסירים שנכלאו בבתי-הסוהר בנצרת ובדמשק. ב-1919 החל גפנר לנהל את חוות בלפוריה מטעם חברת קהילת ציון אמריקאית ולאחר חיסול החווה המשיך לעבוד במקום במסגרת כפר ילדים. ב-1927 התיישב גפנר עם משפחתו במושבה מגדיאל והקים שם משק, אך זמן קצר לאחר מכן הוזמן על ידי שלמה קפלנסקי (הסוכנות היהודית) לסייע בהתיישבות בעמק יזרעאל על שטחים שנרכשו. תפקיד זה מילא עד 1931 ואז חזר למגדיאל. ב-1936 נקרא שוב לסייע להתיישבות בעמק בית שאן, ובהמשך עזר להתיישבות בשרון ובעמק חפר. ב-1938 הצטרף להנהלת "המדור להתיישבות המעמד הבינוני" בסוכנות היהודית, ובתפקידו זה הקים מערך הדרכה לחקלאים במושבי עולים. בנוסף קידם גפנר הקמת משקי עזר שאיפשרו הספקת התצרוכת העצמית של המשקים. ב-1959 פרש גפנר לגמלאות וחזר למשקו במגדיאל. ב-1918 התחתן גפנר עם רבקה לובנוב. לזוג נולדו 2 בנים. שמואל אביצור, ממציאים ומְאמצים, הוצאת "יד יצחק בן צבי" ו"מוזיאון הארץ", 1985 (עמודים 57–62) צבי לבנה, נחמן תמיר, אנשי העלייה השנייה - פרקי זכרונות -כרך ד, הוצאת המרכז לחינוך ותרבות תל אביב, 1972, עמודים 47–51 מדיה וקבצים בנושא גרשון גפנר בוויקישיתוף דוד תדהר (עורך), "גרשון גפנר", באנציקלופדיה לחלוצי הישוב ובוניו, כרך טו (1966), עמ' 4689 גרשון גפנר (אורכב 14.04.2015 בארכיון Wayback Machine), באתר הוד השרון בית הספר הכשיר בני נוער לעבודה חקלאית במושבות הברון בארגנטינה מנויים, דבר, 10 בדצמבר 1929
אריאל פלג

אריאל פלג הוא קצין צה"ל במילואים בדרגת תת-אלוף. פיקד על חטיבה 188. פלג התגייס לחיל השריון ושירת במגוון תפקידי לוחמה ופיקוד. במלחמת לבנון הראשונה שירת כתותחן טנק בגדוד 74 של חטיבה 188. שימש סגן מפקד גדוד 53, מפקד גדוד 74 בחטיבה ומפקד חטיבת מרכבות הפלדה. במאי 1999 מונה למפקד חטיבה 188 עליה פיקד עד מאי 2001. בתפקידו הבא שירת כסגן מפקד אוגדת אזור יהודה ושומרון. ב-2005 מונה לסגן הצבאי למבקר מערכת הביטחון וראש חטיבת ביקורת מוכנות צה"ל במשרד הביטחון. ביולי 2010 השתחרר משירות הקבע בצה"ל. דניאל אדלסון, השגרירים, באתר זרוע היבשה, דצמבר 2007 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
רנטורציה

רנטורציה הוא התהליך ההפוך מדנטורציה. ברנטורציה, החלבון מתקפל בחזרה למבנה הנטיבי (הטבעי) שלו. בדרך כלל, רנטורציה מתאפשרת בתנאי מעבדה מיוחדים או במקרם שבהם הדנטורציה של החלבון הייתה חלקית. חלבונים גלובולריים מעטים, רובם קטנים ובעלי מבנה נטיבי יציב מאוד, יכולים לעבור רנטורציה ספונטנית גם לאחר דנטורציה מלאה ללא עזרת גורם מסייע כגון אנזימים, שפרונים ושפרונינים. רנטורציה תביא להתקפלות מחודשת של החלבון ולחזרה כמעט מלאה של התפקוד הביוכימי שלו, זאת משום שהאינפורמציה לגבי ההתקפלות של החלבון נמצאת ברצף חומצות האמינו, כלומר במבנה הראשוני של החלבון, אשר לא מושפע מהתהליך הדנטורטיבי. הראיה הראשונה לכך שהמבנה הראשוני של הפוליפפטיד מכיל את כל המידע הנחוץ להתקפלות למבנה הנטיבי שלו סופקה בדוגמה של אנפינסן, שהראה שהאנזים ריבונוקלאז A יכול לעבור רנטורציה מלאה ללא נוכחות של גורמים מסייעים. תהליכי הדנטורציה והרנטורציה הם בעלי אופי קואופרטיבי, כלומר יצירה של קשר כימי ראשון, מובילה ליצירת קשרים כימיים נוספים. 4, לנינג'ר: עקרונות הביוכימיה, האוניברסיטה הפתוחה, 2018